LidanRubinov/Halacha-QA huggingface dataset:
שאלה: נישואין כישות הלכתית: האם יש מושג הלכתי של ישות שהיא יותר מאדם אחד. לכאורה אם מעיניים בסוגיות כמו שליחות שותפות ודברים דומים - תמיד נמצא שהאדם הבודד הוא המקיים את המצוה. במקרה שהמשלח נפטר אז יש מחלוקת רמב"ם וטור האם השליח עדיין יכול לקיים את שליחותו. ואז לשיטת הרמב"ם יש מקום לומר השליח נעשה כחלק מן השולח - אך לא נספק כמותו. השאלה הבסיסית היא כאשר זוג מתכנן חלוקה של מצוות האם ניתן לומר שכאשר אחד מקיים מצוה אז שניהם כמשפחה מקיימים את המצוה (ניתן לראות דבר דומה בנר חנוכה על פי הרב אריאל). הדבר היחיד שמצאתי דומה הוא בנוגע לתלמוד תורה. הן ביחס שבין בעל לאשתו על פי הגמרא בסוטה האשה זוכה בלימוד תורה של בעלה כאילו היא למדה תורה ויש לה זכות תורה. דבר דומה אנו מוצאים בהסכם של זבולון ויששכר. אך חוץ מדברים אלו נראה לי שאין באמת ישות הלכתית של נישואין. ולכן אם יש עניין בבניית מעקה על ידי האדם עצמו, לא מספיק שבעל יעשה זאת אלא אף האשה צריכה. וכן כל מצוה רצוי ששני בני הזוג יקיימו אותו, או שמא יש ישות הלכתית לנישואין וכאשר אחד מקיים את המצוה אז זה כאילו שינהם קיימו אשמח לשמוע את דעתך בנושא ח.ט.
תשובה: איני בטוח שירדתי לסוף דעתך. אנחנו מכירים שני קצוות: הקיום האינדיווידואלי של המצווה והיות האדם חלק מציבור, המורכב מטבע הדברים מיותר מאדם אחד. בין שני הקטבים האלה יש דברים מסוימים שנמצאים על הרצף, ובמידה דומים לציבור. למשל: הלכות מיוחדות שחלות על כל שבט ושבט, שהיחיד הוא חלה מהשבט. האם אנו מכירים רמות יותר נמוכות של איחוד? בתחום המשפטי של ההלכה אנו מוצאים מעט מאוד. אחת מהדוגמאות היא "פרו ורבו" שלא ניתן לקיים אותה על ידי אחד מבני הזוג, ונראה כי קיימת רמה מסוימת של חובה מצד האישה (שאינו מצווה כיחיד) להיות שותפה בקיום המצווה של הבעל. לא זו בלבד, אלא העובדה שההלכה אינה מחייבת רווקים לפרות ולרבות על אף שהגיעו לגיל מצוות, אך מוכיחה שיש כאן קיום משותף. ברם, ברמה האגדתית בוודאי שיש שותפות. הדוגמה שאתה נתת, ביחס ללימוד תורה, אכן נמצאת במישור האגדתי, ושם ניתן למצוא יותר את ההתייחסות כחטיבה אחת. אם לא קבלת תשובה לשאלתך - אשמח שתדייק אותי, ונמשיך בדיון.
שאלה: סוכרזית בשבת: האם ישנם ממתיקים שאינם סוכר והם מבושלים ומותר לשימוש בכלי ראשון או שני
תשובה: ממה שראיתי במפעלים נראה שסוכריות קשות וגם לקקנים הינם מבושלים אבל איני יודע לומר כיצד הכנת הסוכריות מתבצעות בכל מקום ומקום ולכן כל דבר לגופו של ענין. והדרך הטובה ביותר לברר היא למסור קשר עם המשגיח של המפעל של הסוכריה והוא יוכל לתת לך מידע על נושא הבישול.
שאלה: מסכת סוכה דף ח: לרב אני התחלתי ללמוד גמרא לא מזמן וכרגע אני במסכת סוכה. בדף ח א מצויין כי לפי שיטת רבי ניתן לחשב בסוכה ככיבשן את האלכסון. למה הוא מזכיר אלכסון? הרי ניתן אם כך לחשב את זה במרובע? ואם הכוונה למרובע שבתוך העיגול והאלכסון שהוא קוטר הרי שכדי ליצור מרובע צריך ליצור טרפז?
תשובה: לכאורה אכן הדיון הוא על הקוטר. מה הבעיה בכך?
שאלה: כשרות ויטמין די: הרב. האם ניתן לתת לתינוק טיפות ויטמין די של חברת מדיטק? כתוב שהרכיבים הם שמן זית, ויטמין די שלוש וטוקופרול.
תשובה: לא ניתן לקבוע דרך הרכיבים האם החומר כשר או לא.
שאלה: חברות אמת: אני מסיימת י"ב ב"ה, וכרגע מרגישים מתח אם נשאר בקשר עם החברות או לא. חשוב לי מאוד לדעת את דעת התורה בקשר לחברות אמת ואיך בודקים האם הקשר טוב לי ונכון לי עם הבנות בכיתה ובכלל עם כל חברה שיש לי. האם מעשים לא טובים שלהם אמורים לעצור את החברות, וממש בכלליות איך בודקים חברות טובה? אולי זו בכלל אני שלא טובה להן.? רבה!!!!
תשובה: כך אומרת המשנה (אבות ה, ט"ז): "כל אהבה שהיא תלויה בדבר, בטל דבר, בטלה אהבה. ושאינה תלויה בדבר, אינה בטלה לעולם. איזו היא אהבה התלויה בדבר, זו אהבת אמנון ותמר. ושאינה תלויה בדבר, זו אהבת דויד ויהונתן". בקיצור, צריך לבדוק האם האהבה לחברות אינה תלוייה בדבר ואז היא לא תיפסק לעולם, או שהיא אהבת עצמו והטוב לו, ואז זה כמו שאוהבים דג - כלומר אוהבים לאכול אותו. ואז בהיפסק סיבת הקשר - הקשר עצמו נפסק.
שאלה: האם מצלמים מצוות כדי להראות אותן?: קרה לי דבר מוזר היום (אני אדם מסורתי ) והולך בכיסא גלגלים היה איתי באותו זמן חבר שעזר לי להגיע ליעדי. עכשיו בדרכי עצרו אותי שני חרדים בכדי לקחת תמונה הם עשו זאת כל כך מהר שלא הספקתי לשים לב מה קרדה ולהגיד לא. רציתי לדעת האם ישנם חרדים שעושים זאת בכדי להראות לרבם שעשו מצווה?? האם זה דבר מקובל? ואם לא מה דעתו של הרב לגבי דבר כזה? למה שמישהו יעשה דבר כזה?
תשובה: אני מבין שהייתה זו חוויה לא כל כך נעימה. אין לי מושג מפני מה הם צילמו את הדבר הזה. אין שום חובה להראות למישהו אחר שאנו מקיימים מצוות, ולהפך - ראוי לשמור על קיום מצוות אלה בצנעא, ולא להתגאות בהן, ובוודאי שלא לגרום אי-נעימות לאדם הנמצא בכסא גלגלים. על כן, זו קצת תעלומה בעיניי, והסיפור הוא אכן סיפור מוזר. ורוגע
שאלה: התחלתי להתכתב בוואטסאפ עם בנים: היי. יש לי בעיה. אני ממש מבולבלת. אני מבולבלת בגלל כל מה שקרה לי בשנה האחרונה. אני אתחיל מהתחלה. כל החיים שלי הייתי במוסדות לבנות בלבד, החל מגן חובה ועד לשנה הזאת (כיתה ט, עולה לי ) ומעולם לא הייתה לי בעיה עם זה ולא הרגשתי שקשר עם בנים זה משהו שחסר לי. עד כיתה ו הייתי בבית ספר חרדי והייתי ממש מנותקת. לאחר מכן עברתי לאולפנה ממלכתית דתית ופשוט הייתי בשוק שבנות מדברות עם בנים. השנה עברתי לבית ספר חדש לפנימייה והייתי אצל כמה בנות בבית שלהן ובסניף ופתאום בנים דיברו איתי! זה היה לי ממש שונה ולא רגיל אבל באמת שהיה לי כיף כי זה דבר אחר ממה שהייתי רגילה. עכשיו אני מדברת עם כמה מהסניף של חברה שלי בווטסאפ והם ממש נחמדים אליי. הבעיה היא שאני לא יודעת איך להגיב במקרה שידברו איתי על נושאים כמו חברות או מין. אני לא בשלה לקשרים מהסוג הזה. להמשיך לדבר איתם או שזה בטוח יגיע למקום כזה??? אני לא יודעת מה לעשות!
תשובה: לשואלת היקרה וסליחה על העיכוב במענה. את מספרת על קשר שהתחלת ליצור (בצורה מצומצמת) עם בנים ואת תוהה לגבי מה שעלול לקרות. אני רוצה קצת להסתכל בצורה רחבה על הענין. תראי, הגיל שלך הוא באמת הגיל שבו ההתענינות עם בנים  עולה דרגה. עד אז הם מן  יצורים  שבכלל לא קשורים ועכשיו לאט לאט הם משהו או יותר נכון  מישהו  שאפשר לדבר איתו, אפשר לצחוק איתו, שזה כיף שהוא נחמד אלייך וכן הלאה. הגילוי הזה הוא די  מרעיש  והוא ודאי  מרגש  ו כיף  וכל המילים הנחמדות האלו. זה ר גמור שאת מרגישה כך - זה טבעי והגיוני השאלה היא - מה הלאה. בהחלט יתכן שהם ידברו על נושאים יותר  רגישים  אבל יכול להיות בהחלט שלא. בכל אופן, רמת הקשר שלך עם בני המין השני נתןנה לבחירתך. ככל שהקשר מעמיק, מרגישים יותר כיף ויותר  חיזוקים חיוביים  אבל יש לזה גם מחירים כאלו ואחרים, אפשר להשאב לכל מיני התלבטויות ותהיות ועוד ועוד, ויש גם איזה  יצר הרע  שגם הוא אוהב להיות נכח בכל זה. לכן, את צריכה לקבוע לעצמך את הגבולות שלך - לשים לב - מה עושה לך טוב ומה לא. איזה  כיף  הוא בעצם משהו  זמני  ואיזה  ויתור  נותן סיפוק מאד גדול של התגברות וכן הלאה. זהו מסלול לא פשוט, אבל הוא מאד מאד תורם ומסייע לבניית האישיות ברכה והצלחה טוביה tsbias1 gmail.com
שאלה: גניבה: הרב רציתי לשאול בגיל קטן מתחת לבר מצווה בערך11 וכמה חודשים גנבתי מחשב מבית הספר שלי המחשב בבית הספר לא שמו לב לפחות ממה שאני יודע המחשב היה אצלי כמה חודשיים עד שהחלטתי לתת אותו למישהו היום אני בן 18 ושאני נזכר בזה זה מצער אותי במיוחד שאין לי כבר גישה למחשב השאלה שלי מה אנייכול לעשות כדאי לכפר על זה במיוחד אני מתבייש ללכת לבית הספר ולהגיד שבגיל קטן גנבתי משם וגם לגבי זה שנתתי את המחשב?
תשובה: יישר כוח גדול. אמת הדבר, שלא זו בלבד שאין כאן מקום לבושה, כי אם להפך - העובדה שאתה רוצה לתקן ומצטער על דברים שעשית בגיל צעיר היא מקור להערכה והערצה, ואין אתה צריך להתבייש בכך. אולם, אם אינך מסוגל לעשות זאת - האם יש ביכולתך להעריך את מחיר המחשב דאז, ולשלוח את הסכום הזה לבית הספר, אפילו בעילום שם? אם כן, אפשר להשיב את הדברים כך. והרבה שמחה
שאלה: צום בהריון: רציתי לדעת האם בשליש ההריון מותר לצום?
תשובה: ראשית, שיהיה הריון משמח. זו שאלה שצריך לשאול רופא, ולאחר מכן לדון עם הרב בתשובתו של הרופא. והרבה שמחה
שאלה: מה שקורה באומן: לכבוד הרב, אם אפשר לשאול, מה דעתך על תופעה זאת של השתוללות עם בנות באומן? ובפרט על הכביכול הצדקה הלכתית שנותנים לכך במשפט אם יצרו מתגבר עליו ילבש שחורים וילך.?
תשובה: אינני יודע כמה מזה נכון, ולכן אינני יכול להתייחס באופן ספציפי. ככלל- יש חזקת כשרות לאדם, ובייחוד אם הוא ירא שמים. ישנה מגמה של המדיה להכות בתרבות הקודש ולמצוא מומים שלפעמים לא קיימים. אין זה אומר שאין אמת בדברים אלא שמקור המידע חשוד. ודאי מי שנוהג כך עובר איסור חמור, והגמ  מגדירה זאת שהיא קשורה בו ככלב גם לעוה"ב. ובייחוד שיש בזה גם בגידה באמון אשתו, ואף חילול השם נורא כפי שעולה מדבריך. מה שהבאת מדברי ח ילבש שחורים וכו  פרשו הראשונים שהוא על מנת שליבו יחזור בתשובה ולא היתר לחטוא ח"ו. עזיבת א"י לקברי צדיקים היא אבסורד אמוני, ובייחוד ר  נחמן מברסלב שאמר שאצל קברו יש מדריגה כעין א"י. עוזבים פלטין של מלך לחצרו של העבד.
שאלה: שחייה מעורבת: אני ילד בן 15 שכל החברים שלו הולכים לשחות בים מעורב האם יש איזה שהוא היתר ללכת לשחות איתם בים מעורב ב
תשובה: זה אכן ניסיון קשה מאוד. גם לוותר על הליכה משותפת עם חברים, וגם לוותר על השחייה. אולם, איני חושב שיש אפילו צילו של היתר ללכת לשחות בשחייה מעורבת, שכן זהו המקום שלכתחילה פושטים את כל מה שניתן לפשוט, ואי אפשר לראות בזה מקום שמותר ללכת לשם. והרבה חיזוק
שאלה: בן דוד שיצא מהארון: הרב. לפני כמה חודשים נודע לי שבן דודי יצא מהארון, ת אמת שהוא כבר בזוגיות שנה ועוד מעט מתחתן. על הנושא הזה ישנה שתיקה רועמת במשפחתינו הרחבה, מתנהגים כאילו כלום, לא מדברים על זה וגם לי זה נודע בטעות. הייתי רוצה לשאול כיצד להתייחס אליו. ז"א ברור לי שאין מקום לתוכחה וכדו ומצד שני אסור לי להכיר במעשיו כגון לבוא לחתונה. אני מרגיש שאני רוצה לדבר איתו בגובה העיינים ולהראות לו שאף שאני מתנגד למעשיו אני אוהב אותו כאדם וכמשפחה. מצד שני הוא לא זקוק לתמיכתי כבן דוד שלא כ"כ בקשר, יש לו משפחה חילונית תומכת וחברה כזו וכו נראה לי הרצון שלי הוא כדי לסדר ולהבהיר לעצמי את יחסי אליו. קצת מבולבל. ב ידידיה
תשובה: בשאלות מעין אלה, לעתים הטוב ביותר הוא פשוט לקרוא את השאלה לאחר שכותבים אותה, כי פעמים רבות התשובה נמצאת דווקא שם, ואין מישהו שיודע את התשובה יותר טוב ממך עצמך. זה לא בלבול, זה מאבק בין כוחות שונים המתרוצצים בנו, למן הרצון לעשות את דבר ד  ולא להיות שותף במעשים שהם במוצהר עומדים בניגוד מוחלט להלכה, ועד הרצון להיות חבר טוב ובן משפחה טוב וקרוב באמת לכולם. את הדבר הזה אין צורך לסדר, וכנראה גם לא ניתן לסדר, אלא לחיות בטלטלה הזו, לכאן ולכאן. להיות בן משפחה טוב וחבר קרוב, ולא ליטול חלק בדברים שהם מנוגדים באופן בוטה לעולם ההלכתי המשפחתי. ויישר כוח
שאלה: מזוזות: יש לי שאלה קצת מורכבת בעניין מזוזות, מקווה שתבינו. יש לי בדירה שתי פתחים ללא משקוף עם דלתות הרמוניקה. פתח אחד הוא מעבר מהמטבח לסלון והפתח השני מעבר מהסלון לחדרים. יש לי שתי כניסות לדירה, גם מהמטבח וגם מאזור החדרים. השאלות שלי הן: 1) האם אני צריך לקבוע מזוזות בפתחים אלה? 2) באיזה צד אני צריך לקבוע אותם? כיוון שאם אני אגיע מהכניסה השניה של הבית לסלון אז המזוזה תהיה בצד שמאל אם אקבע אותה בצד ימין מהסלון. 3) האם אני צריך לברך כשאני קובע את המזוזות למרות שאין משקוף?
תשובה: וברכת ד  יש להניח בפתח ללא ברכה. הכיון הוא לפי הכניסה הראשית של הבית. בברכת התורה והארץ יהודה הלוי עמיחי מכון התורה והארץ
שאלה: האם מצווה בצער שוות פי מאה?: שבת לצוות המדהים אשריכם! על כל העזרה! רציתי לשאול אם מישהו שעושה מצווה בצער היא שווה פי 100. זה אומר שאם לא קשה לי לעשות מצווה מסוימת היא לא שווה? והאם זה אומר שאני צריכה לרצות את הקשיים? אני לא רוצה שבכל מצווה יהיה לי רק רע אני גם רוצה להרגיש טוב עם המצוות והדרך שלי בעבודת ה. אפשר קצת הסבר על זה? ו מראש (:
תשובה: לק"י לך על מילות החיזוק! כולנו פה מאוד מעריכים את הברכות, האיחולים והמילים החמות. אני בהחלט יכול להבין את מה שאת שואלת. אנחנו יודעים שיש שכר גדול למי שמקיים את המצוות על אף הצער (לא יודע אם פי מאה), ומצד שני אנחנו רוצים לקיים את המצוות בשמחה. נשמע קצת לא פייר, לא? אז זהו, אם תשימי לב דייקנו במילים. לא כתבנו שהאדם מקיים את המצוות מתוך צער, אלא על אף הצער. מה ההבדל? יחי ההבדל הגדול! הכוונה היא שאדם שמצליח להתגבר על עצמו מקבל שכר לא רק לפי המצווה אלא לפי הצער שיש בכך שהוא עשה את המצווה   "לפום צערא אגרא" (לפי הצער השכר). למה זה ככה? כי זה לא רק המצווה עצמה, לצורך הענין של תפילה, אלא כל מה שמלווה את זה. היכולת לבוא ולמרות שקשה לשפוך את הלב לפני ה  ולכוון במילים (למרות הכאב ראש, עייפות, חולשה ועוד). יש פה עוד רובד. אני יודע שזה עדין נשמע לא פייר - כי מי שלא מצטער אין לו שכר? כל אחד יש לו צער בצורה אחרת, וגם אם אין זה ר גמור. לא צריך להיבהל ולא צריך לחשוב שגם אנחנו לא מקבלים שכר אם אין צער. מקבלים ועוד איך. רק שהוא שונה. אין פה ענין שנרגיש רע בגלל המצוות. ממש לא. הרצון שנעשה את זה בשמחה, אבל שלא נעשה את זה בגללנו אלא בגלל ה. מה זה אומר? זה ר גמור להגיד "הלוואי והייתי עכשיו הולך לסרט, אבל אני יודע שזה סרט עם מראות אסורים ודיבור מקולקל ולכן אני לא הולכת". את ערה ליצר שבתוכך, אך מתגברת עליו בגלל שאת מקושרת לה. לא רע לך שאת לא רואה את זה, אלא שאת יודעת שיש בך את ההתמודדות (נקרא לזה גם כן  צער  ובכל זאת מתגברת. את יכולה וצריכה להרגיש טוב בעבודת ה  ובדרך שלך בעבודת ה  - אבל גם בה יש עמל, וזה אולי מה שמכונה צער. כמובן, אחרי כל המילים האלה, חשוב להדגיש שאני לא יודע כמויות ואיך כל דבר נמדד כי אין לו תפיסה בכלל בחשבונות שמים. אז איך אני יודע את כל זה? מתוך דברי ח ולא מעצמי. אני מקווה שהדברים עזרו ונתנו קצת כיוון. אם יש עוד שאלות לגבי הנושא הזה או לגבי נושאים שונים אפשר בכיף לשלוח ולשאול. הרבה הצלחה, נתנאל netanelweil gmail.com
שאלה: מה  אכפת  לקב  ה אם אני מקיים מצוות או לא?: הרי ה הוא בורא שמים ארץ, מלך מלכי המלכים, אדון על העליונים והתחתונים, מלא כל הארץ כבודו, וכו. אם כן, למה הקב"ה צריך את המצוות שלי? מה זה נותן לה שאני, הפחות שבפחותים, מקיים תורה ומצוות? מה אכפת לה אם אני מקיים מצוות או לא ח"ו? והרי יש עוד כל כך הרבה יהודים בעולם שהם צדיקים הרבה יותר ממני. אני לא שואל ממקום של להתריס ח"ו, אלא מתוך רצון תמים לנסות להבין. ויישר כוח על עבודתכם המסורה!
תשובה: לך! סליחה על העיכוב בתשובה. על השאלה החשובה הזאת, מותר לשאול, אמנם יש חסידות מסוימת שאצלם אסור לשאול, אבל בוודאי השאלה היא מאד חשובה כדי להתקדם. ה  הוא כליל השלמות ה  מלך מלכי המלכים לא צריך שום דבר, הוא כליל השלמות, התורה והמצוות נועדו לנו, בני האדם, יותר נכון לעם ישראל, ולשאר העולם- את שבע מצוות בני נוח, המצוות נועדו כדי להתחבר אל הקב"ה, להיות דבק בו, המצוות הם מן פתחים שדרכם ה  מתגלה אלנו, דרכם יש אורות שפועלים לגילוי השכינה כאן בעולם הזה. כל פרט חשוב אם ה  ברא אותך ושם בך נשמה תפקיד ושליחות אז כנראה אתה לא הפחות שפחותים, אתה חלק אלוה ממעל, יש בך חלק עליון שזו הנשמה, ולכן כשאתה עושה מצווה, אתה מאיר את אותה ההארה שהמצווה פועלת בעולם, המצווה מלשון "צוותא", לצוות, לחבר, להתחבר לקב"ה. כפי שהזכרתי כל פרט חשוב, אם לא מקיימים תורה ומצוות אז אומר המדרש שכביכול הקב"ה נעשה רש, ותש כוחו, ועם ישראל שותפים לו בקיום העולם והגברת כוחו של המלך, ברור שה  הוא גדול וגיבור אבל מצד העולם הוא לא נגלה בכוחו ואנחנו אלה שנותנים לו כביכול כוח, ה  שם אותנו כשותפים לו, ה  מתאר את עם ישראל בשיר השירים, רעייתי יונתי תמתי, החיבור של עם ישראל לקב"ה הוא חיבור של שותפות וברית, ולכן כל פעולה שלנו היא מקרבת או מרחקת אותנו מבורא עולם. התורה והמצוות נתנו לכלל ישראל התורה לא נתנה לצדיקים בלבד אלא לכל האומה, כולנו עמדנו בהר סיני, התורה נתנה לכל עם ישראל, קטנים וגדולים, זקנים וצעירים, נשים וגברים, התורה באה מצד הטבע שלנו, מצד הנשמה שלנו, התורה והמצוות מאירים את הנשמה, חושפים את הטבע האמתי שלנו, של כולם לא רק של הצדיקים, כולנו בנים של הקב"ה, "בנים אתם לה  אלוקיכם". וכך עם ישראל ששומר את המצוות הוא מגלה את נשמתו וזה בעצם מגלה את הקב"ה בעולם, דרך אותם מצוות לכל פרטיהם. אני ממליץ לך על הספר טללי אורות של הרב קוק זצ"ל עם פירוש של הרב חגי לונדין. שנזכה לקיים מצוות מתוך הבנה ואמונה בה  ובעם ישראל ומתוך זה נזכה להתרומם ולהתגדל ולגדל את שמו יתברך בעולם. חן chencorcos gmail.com
שאלה: לימוד גמרא בשבת: פעם שמעתי מנשים שלא לומדים גמרא בשבת בעיון מפני שיש חשש שלאותו אדם לא יהיה עונג שבת והוא יהיה טרוד בקושיה. האם זה נכון?
תשובה: האור זרוע כתב שלא ללמוד דברים מיגעים חדשים, עדיף ללמוד בשבת דברים נוחים להבנה כל אחד כפי מדרגתו. גמ  בעיון הוא עיקר מצוות לימוד תורה, הנקראת סברא, ולכן בשבת אפשר לעשות חזרה על סוגיות בעיון ולא לוותר על מקצוע מרכזי זה בתורה.
שאלה: דילמה במקום העבודה: השבוע התחלתי עבודה חדשה בפיתוח ותחזוק אתרי אינטרנט. אחת המשימות שהטילו עלי היא לתחזק אתר קיים של נוצרים הרוצים לבקר בישראל. האתר מפרסם אירועים שונים בארץ והמלצות לביקור באתרים שונים (חלקם נוצריים) בארץ. התפקיד שלי הוא לתחזק את התשתיות ולא להתעסק עם תוכן האתר. בגלל שזהו מקום עבודה חדש אני צריכה להוכיח את עצמי לכן אני חוששת לסרב. האם ישנה בעיה הלכתית בכך? שרה
תשובה: וברכת ד  אלשר לתחזק את הרשת. בברכת התורה והארץ יהודה הלוי עמיחי כון התורה והארץ
שאלה: שמיעת שיר "נוצרי": האם מותר לשמוע את השיר "Jesus is just alright"? השיר נכתב ע"י ארתור ריד ריינולדס, מוזיקאי שהקים להקת גוספל בשנות ה-60. המילה alright שמופיעה לאורך כל השיר היא מילת סלנג שהופיעה בשנות ה-60, ומשמעותה הוא "cool", כלומר - בעברית - מגניב, אחלה. לשיר בוצעו גרסאות כיסוי ע"י להקות שונות לאורך השנים, והגרסה הידועה ביותר היא זאת של להקת ה-doobie brothers. זה שיר קצבי וכיפי (כלומר, כבר שמעתי אותו.), השאלה היא האם הוא מותר לשמיעה ע"פ ההלכה. אני מניח שמלכתחילה השיר נכתב כשיר המשבח את ישו, גם אם בקריצת-עין ובשימוש בסלנג. יחד עם זאת, מה אם אני, כשומע השיר וכאדם מאמין, מחליט דווקא להתייחס אל המילה הזאת כמקטינה את האמונה הדתית הנוצרית, כשטחית? הנה שני בתים של השיר: Jesus is just alright with me Jesus is just alright, oh yeah Jesus is just alright with me Jesus is just alright I don t care what they may say I don t care what they may do I don t care what they may say Jesus is just alright, oh yeah Jesus is just alright
תשובה: ללא קשר לתוכן השיר ועוד קודם לעולם ההלכה- הגע עצמך, כיצד יכול יהודי להזכיר שם ע"ז כל כך הרבה פעמים, בלי שיחרד ליבו בקרבו? יש לפתח תודעת סלידה מע"ז ומשמשיה, במיוחד ממינות שעליה נאמר הרחק מפתח ביתה. שירה אוהדת לע"ז אסורה הלכתית, ומפתחת באדם מסד של הכלה והפנמה כלפי עמדתה הרוחנית של הנצרות והעומד בראשה.
שאלה: י"ז בתמוז: ביום ראשון הבא, י"ז בתמוז, אני טסה. הטיסה שלי באמצע היום כך שיוצא שבעת תחילת הצום אהיה בארץ ובהמשכו וסופו אהיה בחו"ל. שאלתי היא על פי אילו שעות של הכנסת הצום והוצאת הצום עלי לנהוג? מראש, מ.
תשובה: וברכת ד  עד השלב שיהיה לילה, דהיינו לא מודדים שעות אלא ראיית הלילה, ויתכן שכאן יוארך הצום. בברכת התורה והארץ יהודה הלוי עמיחי מכון התורה והארץ
שאלה: נידה: כבוד הרב ידוע לי כשאישה נידה חל איסור על יחסי אישות. וכן אסור לה להיות בהלוויות. רציתי לשאול האם יש עוד איסורים? והאם האישה יכולה להתפלל מסידור מתהילים בזמן הזה (או שהיא טמאה ואסור לה להתקרב למשהו קדוש)? מראש ושבוע טוב
תשובה: ב"ה, מותר לה להחזיק סידור תהילים וכדומה, וכן להתפלל ולילמוד תורה, יש המקפידות לא להסתכל על ספר תורה בבית הכנסת כשהוא פתוח. דני ארגמן
שאלה: מרגישה שההלכה מאוד טכנית ולא קשורה לעבודת ה.: אהלן עשיתי שבת ביחד עם כמה חבר ה חילוניים ומסורתיים, יצא שראיתי את התפילות והקידוש וכל השבת דרך נק המבט שלהם - והרגשתי מגוחכת. אני חיה ב2015, למה אני ממלמלת וכורעת בתפילה, או סוחטת לימון דווקא על מלח, בודקת בספרים כמה צריך לשתות מהגביע והאם יין של הבדלה עושה לנשים שפם ואם מותר לחטט באף בשבת - איך אני עובדת בזה את ה? למה ההלכה כ כ טכנית עד הפרטים הכי פחות חשובים? (לכאורה?) זה לא הופך את הדת לקטנונית וטקסית ונורא לא רוחנית? מראש על תשובה, ויישר כוח על הרעיון של האתר. הוא עוזר מאוד להרבה אנשים.
תשובה: ירדן היקרה!!! שאלתך יפה וחשובה מאוד. כולנו מרגישים לפעמים כמוך. גם אני הזדהיתי עם הדברים. שאלה כמו שלך יכולה לצוץ פתאום, במהלך שעות היום, ולהציק. האמת היא שהעולם הזה בנוי מאינספור רבדים. רובד על גביי רובד. וכל אדם   ככל שהוא זוכה יותר כך הוא מכיר ביותר רבדים. ונסביר: אפרט שלושה רבדים שאני מכירה. אולם, אני חושבת שישנם אינספור רבדים נוספים שאני עצמי עדיין לא זכיתי להכיר. שימי לב, שיש לרבדים אלו קשר של "סיבה ותוצאה", זאת אומרת: כאשר את עושה משהו   יש לכך תוצאה ישירה. שלושת הרבדים הם: רובד של הטבע: אדם אוכל כריך גדול, וכתוצאה מכך הוא נהיה שבע. דוגמא נוספת: את זורקת אבן לתוך מים   האבן מעלה אדוות ושוקעת. רובד של האנרגיה: אדם מקבל טיפול אנרגטי, של דיקור סיני למשל, וכתוצאה מכך חולף לו כאב ראש. דוגמא נוספת: את יושבת בחדר עם שלוש חברות חדשות, ומיד את מרגישה שאחת משלושתן נראית לך נחמדה במיוחד ואת מעוניינת להעמיק איתה את החברות. רובד של הקדושה: אדם קונה לאשתו תכשיט יקר, וכתוצאה מכך הוא מקבל העלאה במשכורת. דוגמא נוספת: את מעשרת את הההכנסות שלך, וכתוצאה מכך את מקבלת הצעות עבודה נוספות. אני מכירה הרבה אנשים שמזלזלים בכל הרבדים שהם לא רואים בעיניים. חבל. למשל, אם הם מזלזלים ברובד של האנרגיה: הם יפסידו טיפול אלטרנטיבי וימשיכו להסתובב עם כאב ראש. ולמשל, ברובד של הקדושה: הם יוותרו על מעשרות, וכך לא יקבלו הפתעות של כסף לתוך חשבון הבנק שלהם. אנחנו רואים את העולם הזה ראייה חלקית בלבד. כמו המוגלגים של הארי פוטר. האם אנו יודעים מה עושה, למשל, קשירת נעליי שמאל לפני ימין? הרי יש לה תוצאה בתוך השבילים השקופים האלו שבמציאות, בדיוק כמו שיש תוצאה לכך שזורקים אבן לתוך בריכת מים. אין הבדל. רק שמי שלא זכה   לא מאמין במה שהוא לא רואה בעיניים. וחבל, כי הוא מפסיד הרבה רבדים של העולם. לפרטים האלו של מערכת המצוות יש משמעות ברורה, עם תוצאות שבאות באופן מוכרח, רק שאנו לא יודעים את התוצאות. אפשר לדמיין "שבילים" בלתי נראים, שנמצאים בתוך העולם שלנו, והם אלו השבילים של הקדושה. ולסיום: את נשמעת בחורה חכמה מאוד ובוגרת לגילך. גם לבחורה כמוך, וגם לכל אדם, כדאי לשמור על חברה שמתאימה להם. זאת אומרת, לא כדאי להרבות בחברה חילונית ומסורתית, אלא להרבות בחברה דתית דווקא. הסיבה לכך היא שישנה שחיקה בלהאמין במשהו בלתי נראה כאשר מסביב יש יחס של חוסר-תמיכה, או גרוע יותר   יחס של זלזול. בהצלחה רבה! רינה,
שאלה: כלב: אם אני אקנה אאמץ כלב.זה יתן לי בעיות בשידוך? האם בכלל מותר? כי אני יודעת שיש הלכות על טיפול בשבת בחיות.אז זה נראה שאין בעיה. בבקשה תענו בהקדם
תשובה: בעיות בשידוך אינני יודע, אבל מסתבר שיצמצם את המבחר. השאלה היא עקרונית מדוע אדם צריך להכנס לאימוץ כלבים ובע"ח. הקב"ה ברא את עולמו בצורה מסודרת ולא ציווה לאמץ בע"ח, אלא לא לצערם ולא לגרום להם סבל, ואדרבא יש להקדים האכלת בהמה לאכילתו, אבל עצם האימוץ שהוא לא לצרכי פרנסה וכדו  אלא להנאה וכיף, אין זה מדרכי היהדות, לחיות יש תפקיד חיובי בטבע ולא אצל בני אדם כחיות שעשועים. בברכת התורה והארץ יהודה הלוי עמיחי מכון התורה והארץ
שאלה: וואטסאפ: האם מותר להשתמש בוואטסאפ בטלפון כשר? יש לנו טלפון כשר ושמענו כל מיני דעות שונות.
תשובה: וברכת ד  שבוע טוב וואטס אפ הוא מכשיר, ואם הם מכוייל רק לאנשים יראי ד  אין כל חשש, זה בדיוק כמו טלפון וכדו  שיתכן שתעלה לכם שיחה ממקור לא ידוע, אבל רוב השיחות הן טובות, וא"כ גם כאן אותו דבר. מי שמחפש דברים לא טובים יכול הגיע מכל מקום. יש לווטסאפ חסרון שהוא גוזל זמן יקר, ובמקום לעסוק בתורה עוסקים בדברים אחרים, אבל זה דיון נפרד. שבוע טוב יהודה הלוי עמיחי מכון התורה והארץ
שאלה: גאווה וענווה - מה זה?: כיצד להתרחק מהגאווה, ובוא בזמן גם להמנע ממחשבות שליליות על עצמי? זאת אומרת, אני לא רוצה להתנשא על אנשים אבל אני גם לא רוצה להנמיך את עצמי ולבטל את עצמי ולהשפיל את עצמי ולרדת על עצמי - כי אני רואה שזה מוביל אותי לדיכאון. אברהם אבינו אמר על עצמו שהוא עפר ואפר, דוד המלך אמר על עצמו שהוא תולעת ולא איש, ומשה רבנו אמר על עצמו שהוא כלום! איך אני יכול לומר על עצמי שאני תולעת ברגעים של הצלחה, אם זה גורם לי באמת להרגיש כמו תולעת?? בקיצור - מה זה גאווה, ומה זה ענווה?
תשובה: הגדרת גאווה וענווה הם מהקשות שבעבודת המידות. ואולי יהיה נכון פשוט לא להגדיר יותר מידי, אלא לנהוג באופן פשוט יותר עם השאלה. לאמור: לחיות חיים בהם בכלל לא חושבים על עצמנו כל הזמן, ולא רואים רק את עצמנו. בשעה שאדם חי חיים כאלה - ממילא אין הוא גאוותן, כי מהות הגאווה היא לראות כל הזמן את עצמך כנושא החשוב ביותר שקיים בעולמך. ובשעה שאדם נפתח מהמקום הזה - הוא נגמל מראיית עצמו במרכז כל הזמן - אזי הוא יכול לחשוב על עצמו גם מחשבות טובות, ולא לבטל את עצמו, אלא להתייחס באופן נכון אל עצמו, ושוב: לא להקצות לעצם ההתייחסות הזו זמן מרובה, כי אם לשים את תשומת הלב בנושאים האחרים המקיפים אותנו.
שאלה: האם מותר לערבי להתפלל בחדר עם מזוזה.: בעסק שאני עובדת בו, יש הרבה לקוחות מוסלמים. בבניין משרדים שלנו יש מזוזה בכל חדר. הרבה מלקוחות הערבים מתפללים על השטיח באחד המשרדים. האם מותר? האם זה נוגד? אשמח להסבר מפורט. מראש.
תשובה: וברכת ד זה לא נוגד את ההלכה. על פי ההלכה אם המקום של יהודי והוא נמצא שם כל הזמן אם גוי נכנס ומתפלל אין צורך להוריד את המזוזה. אם זה בית תפילה של גויים יש להוריד. בברכת התורה והארץ יהודה הלוי עמיחי כון התורה והארץ
שאלה: חלקה בתשעת הימים: בני יהיה השנה בן 3 בתאריך ג באב. השנה זה יוצא שבת. שאלתי היא אם אפשר לעשות לו חלקה ביום שישי ב באב או שיש בעיה כי זה בתשעת הימים? עדיף לדחות לאחרי תשעה באב? נעה
תשובה: וברכת ד  להמתין לאחר תשעה באב בברכת התורה והארץ יהודה הלוי עמיחי מכון התורה והארץ
שאלה: בשרי או פרווה: ברצוני לשאול שאלה, חתכתי ביד חתיכה של חלבה פרווה לאחר שאכלתי במקום בשרי (לא זוכרת אם שטפתי ידיים ובנוסף לא אכלתי בשר ). יום אחר כך הכנתי עוגיות חלביות המכילות חלבה ובטעות נפל לי פירור של אותה החלבה מאתמול לתוך הבצק החלבי. רציתי לדעת האם זה ר לאכול מהעוגיות או האם אסור לאכול מהחלבה הנמצאת בתוך בתוך דבר בצק חלבי? מקווה שתוכן השאלה ברור המון והמשך יום מקסים! נעם :-)
תשובה: מותר, יאכלו ענווים וישבעו. ובתיאבון!
שאלה: שבע ברכות לשני זוגות יחד: בתי מתחתנת בעז"ה בעוד חודשיים וכמה ימים לפני החתונה, מתחתנת קרובת משפחה נוספת שהתחייבנו לעשות להם שבע ברכות, שאלתי היא האם, בחתונה של בתי, ניתן לעשות שבע ברכות לזוג שהתחתן כמה ימים לפני כן ביחד עם השבע ברכות של בתי. אנו נוהגים לפי מנהג עדות המזרח.
תשובה: בני עדות המזרח עושים שבע ברכות בבית החתן והכלה בלבד, ועל כן יש לעשות השבע ברכות עבור הזוג שזה ביתו
שאלה: הלכות אבלות: הרב שרלו 1 האם שימת אבן על המצבה בשעת העליה לקבר היא חובה? יש לזה הסבר או שמא בימים בהם לא היו מצבות נהגו לשים גל אבנים ובגלל הארוזיה כל העובר שם אבן? 2 האם יש ברשותי לאסור על ילדיי שלא היו ביחסים טובים, לגשת אל הקבר או לנהוג מנהגי אבלות? 3 האם אני רשאי לאסור בצוואתי לבוא לביקורי ניחומים?
תשובה: א. אין חובה לשים אבן כזו. זה מנהג יפה, המבטא את פקידת הקבר (ולכן הוא לא שייך דווקא לימים קדומים), אולם מנהגים כאלה אינם מהווים חובה הלכתית, אם כי יפה לנהוג בהם.  ב. לא הבנתי מפני מה למנוע בעדם מלבוא או לנהוג מנהגי אבלות. למה להמשיך לסחוב לדורות את המשברים המשפחתיים, ולא להניח להם לאחר מותו של אדם, ולראות בטוב ההמשך המשפחתי - גם אם היו סכסוכים גדולים בחיים עצמם.  ג. כיצד יכול אדם לאסור על אנשים שרוצים לנחם את ילדיו? הצער שלהם אינו שייך לו, וגם המנחמים לא שייכים לו, וממילא הוא לא יכול לעשות זאת. אני קורא בין השורות כאב גדול. כל עוד הנר דולק כדאי לחפש דרכים מגוונות כדי להשכין במשפחה, ולהביא לטוב בין כולם, וכאמור - לא לסחוב את המשברים המשפחתיים לעולם הבא. ותיקון קשרים.